
JUSTIFICARE SUCCINTĂ
Statisticile joacă un rol important în procesul legislativ european. Statisticile sunt adesea o sursă de inspirație pentru legile noi, scoțând la lumină probleme sau ajutându-ne să identificăm domenii unde este nevoie de măsuri de reglementare. Abordarea noastră bazată pe dovezi în procesul legislativ apelează apoi la date pentru a evalua soluțiile adecvate sau pentru a analiza dacă legislația și-a atins scopul. Toată această muncă depinde de exactitatea cifrelor folosite. De aceea trebuie să veghem ca statisticile pe care le colectăm să fie corecte și comparabile în întreaga UE. În acest scop, raportoarea susține ideea de a crea un cadru care să reunească dispozițiile relevante pentru elaborarea și partajarea statisticilor privind populația și locuințele. 
De foarte multe ori, informațiile lipsă au și cel mai profund impact. La statisticile despre populație și locuințe, știm că întâmpinăm dificultăți când trebuie să colectăm date despre persoanele aflate în situații vulnerabile, ca minoritățile, persoanele fără adăpost sau persoanele cu dizabilități. Deși un nou cadru pentru statistici europene armonizate este binevenit, în colectarea de statistici trebuie să ne străduim să strângem date mai fidele despre grupurile greu de contactat. Cadrul pe care l-am instituit acum nu trebuie numai să permită colectarea de date despre grupurile vulnerabile, ci și să își propună obiective îndrăznețe în colectarea de date despre persoane pe care de obicei statisticile le lasă pe dinafară.
Comisia propune să apelăm la noi surse de date ca răspuns la tendințele tot mai pronunțate din ultimul an de a trece de la enumerarea directă a populației la recensăminte bazate integral pe registre. Tot așa cum metodele folosite pentru colectarea datelor au evoluat de-a lungul timpului, ar trebui să ne așteptăm ca în viitor să apară noi tehnici. Raportoarea este mulțumită că acest cadru pentru statisticile europene permite abordări noi pentru pregătirea statisticilor și încurajează experimentarea de noi tehnici. În același timp, producerea de statistici, mai ales când provin din metode sau surse noi, implică utilizarea de date personale. Este extrem de important ca drepturile persoanelor fizice să fie protejate și colectarea de statistici să aibă loc cu respectarea deplină a legislației UE de protecție a datelor.

AMENDAMENTE
[bookmark: IntroA]Comisia pentru libertăți civile, justiție și afaceri interne recomandă Comisiei pentru ocuparea forței de muncă și afaceri sociale, care este comisie competentă, să ia în considerare următoarele amendamente:
[bookmark: PasteOldAMStart][bookmark: PasteOldAMEnd]<RepeatBlock-Amend>
<Amend>Amendamentul		<NumAm>1</NumAm>

<DocAmend>Propunere de regulament</DocAmend>
<Article>Considerentul 6</Article>
	

	Textul propus de Comisie
	Amendamentul

	(6)	În 2017, Comitetul Sistemului Statistic European (CSSE) a aprobat Memorandumul de la Budapesta, în care s-a afirmat necesitatea elaborării unor statistici anuale privind dimensiunea și anumite caracteristici sociale, economice și demografice ale populației și a unor statistici îmbunătățite privind migrația. Pentru respectarea principiilor egalității și nediscriminării cetățenilor săi în toate activitățile și a drepturilor individuale ale cetățenilor, astfel cum sunt consacrate în Carta drepturilor fundamentale a Uniunii Europene23 și la articolele 10 și 19 din TFUE, Uniunea are nevoie de statistici fiabile și comparabile. Regulamentul (UE) 2019/1700 prevede un cadru pentru colectarea de date din eșantioane care permit colectarea de date privind egalitatea și nediscriminarea, în măsura în care acest lucru este fezabil cu privire la eșantioane, și analizarea anumitor aspecte ale egalității și discriminării prin producerea de indicatori socioeconomici și de informații privind experiența în materie de discriminare. În plus, Agenția pentru Drepturi Fundamentale (FRA) și Institutul European pentru Egalitatea de Șanse între Femei și Bărbați (EIGE) efectuează studii specifice și anchete specifice care pot extinde și mai mult disponibilitatea statisticilor privind egalitatea la nivelul UE. Cooperarea și coordonarea viitoare dintre statele membre, Eurostat și aceste agenții ar trebui consolidate pentru a răspunde nevoilor tot mai stringente ale utilizatorilor de date fiabile și cuprinzătoare privind egalitatea și diversitatea în Uniune.
	(6)	În 2017, Comitetul Sistemului Statistic European (CSSE) a aprobat Memorandumul de la Budapesta, în care s-a afirmat necesitatea elaborării unor statistici anuale privind dimensiunea și anumite caracteristici sociale, economice și demografice ale populației și a unor statistici îmbunătățite privind migrația. Pentru a respecta principiile egalității și nediscriminării cetățenilor săi în toate activitățile și drepturile individuale ale cetățenilor, consacrate în Carta drepturilor fundamentale a Uniunii Europene23 și la articolele 10 și 19 din TFUE, Uniunea are nevoie de statistici fiabile și comparabile. Statisticile despre migrație și despre protecția internațională sunt fundamentale pentru a avea o imagine de ansamblu a fluxurilor migratorii de pe teritoriul Uniunii Europene și pentru a avea garanția că statele membre aplică corect legislația Uniunii, respectând legislația în vigoare. Regulamentul (UE) 2019/1700 prevede un cadru pentru colectarea de date din eșantioane care permit colectarea de date privind egalitatea și nediscriminarea, în măsura în care acest lucru este fezabil cu privire la eșantioane, și analizarea anumitor aspecte ale egalității și discriminării prin producerea de indicatori socioeconomici și de informații privind experiența în materie de discriminare. În plus, Agenția pentru Drepturi Fundamentale (FRA) și Institutul European pentru Egalitatea de Șanse între Femei și Bărbați (EIGE) efectuează studii specifice și anchete specifice care pot extinde și mai mult disponibilitatea statisticilor privind egalitatea la nivelul UE. Cooperarea și coordonarea viitoare dintre statele membre, Eurostat și aceste agenții ar trebui consolidate pentru a răspunde cererii tot mai mari din partea utilizatorilor de date fiabile și cuprinzătoare privind egalitatea și diversitatea în Uniune, cu scopul de a asigura drepturile persoanelor care își au reședința în UE și de a combate inegalitățile și toate formele de discriminare.

	__________________
	__________________

	23 JO C 202, 7.6.2016, p. 389.
	23 JO C 202, 7.6.2016, p. 389.


</Amend>
<Amend>Amendamentul		<NumAm>2</NumAm>

<DocAmend>Propunere de regulament</DocAmend>
<Article>Considerentul 20</Article>
	

	Textul propus de Comisie
	Amendamentul

	(20)	Statele membre și Comisia (Eurostat) ar trebui să aibă acces durabil la o gamă cât mai largă de surse de date pentru a produce statistici europene privind populația și locuințele de înaltă calitate și într-un mod eficient din punctul de vedere al costurilor. În acest sens, este esențial ca autoritățile statistice naționale să aibă acces în timp util și să poată utiliza cu promptitudine datele administrative deținute de administrațiile publice la nivel național, regional și local, în conformitate cu articolul 17a din Regulamentul (CE) nr. 223/2009. De exemplu, statisticile privind eficiența energetică a clădirilor se pot baza pe date administrative referitoare la eliberarea certificatelor energetice ale clădirilor în temeiul Directivei 2010/31/UE a Parlamentului European și a Consiliului31. Institutele naționale de statistică trebuie, de asemenea, să fie implicate în deciziile privind conceperea și redezvoltarea surselor de date administrative relevante pentru a se asigura că acestea pot fi reutilizate în continuare pentru elaborarea statisticilor oficiale.
	(20)	Statele membre și Comisia (Eurostat) ar trebui să aibă acces durabil la o gamă cât mai largă de surse de date pentru a produce statistici europene privind populația și locuințele de înaltă calitate și într-un mod eficient din punctul de vedere al costurilor. În acest sens, este esențial ca autoritățile statistice naționale să aibă acces în timp util și să poată utiliza cu promptitudine datele administrative deținute de administrațiile publice la nivel național, regional și local, în conformitate cu articolul 17a din Regulamentul (CE) nr. 223/2009. De exemplu, statisticile privind eficiența energetică a clădirilor se pot baza pe date administrative referitoare la eliberarea certificatelor energetice ale clădirilor în temeiul Directivei 2010/31/UE a Parlamentului European și a Consiliului31. Sursele de date ar trebui să conțină și date despre grupurile de populație greu de contactat, precum persoanele fără adăpost și persoanele care trăiesc în cadre informale. Institutele naționale de statistică trebuie, de asemenea, să fie implicate în deciziile privind conceperea și redezvoltarea surselor de date administrative relevante pentru a se asigura că acestea pot fi reutilizate în continuare pentru elaborarea statisticilor oficiale.

	__________________
	__________________

	31 Directiva 2010/31/UE a Parlamentului European și a Consiliului din 19 mai 2010 privind performanța energetică a clădirilor (JO L 153, 18.6.2010, p. 13).
	31 Directiva 2010/31/UE a Parlamentului European și a Consiliului din 19 mai 2010 privind performanța energetică a clădirilor (JO L 153, 18.6.2010, p. 13).


</Amend>
<Amend>Amendamentul		<NumAm>3</NumAm>

<DocAmend>Propunere de regulament</DocAmend>
<Article>Considerentul 23</Article>
	

	Textul propus de Comisie
	Amendamentul

	(23)	Datele aflate în proprietate privată pot îmbunătăți acoperirea, actualitatea și capacitățile de răspuns la situații de criză ale statisticilor europene privind populația și locuințele sau pot permite inovarea statistică. Astfel de date au potențialul de a completa statisticile existente demografice și privind migrația, de a aduce inovații statistice și chiar de a servi la producerea unor estimări timpurii. Institutele naționale de statistică și alte autorități naționale competente, precum și Comisia (Eurostat) ar trebui să aibă acces la astfel de date și să le utilizeze.
	(23)	Datele aflate în proprietate privată pot îmbunătăți acoperirea, actualitatea și capacitățile de răspuns la situații de criză ale statisticilor europene privind populația și locuințele sau pot permite inovarea statistică. Astfel de date au potențialul de a completa statisticile existente demografice și privind migrația, de a aduce inovații statistice și chiar de a servi la producerea unor estimări timpurii. Institutele naționale de statistică și alte autorități naționale competente, precum și Comisia (Eurostat) ar trebui să aibă acces la astfel de date și să le utilizeze. Pentru a asigura protecția drepturilor și libertăților deținătorilor de date, Comisia ar trebui să întocmească o listă a tipurilor de surse de date private care pot fi utilizate pentru producerea de statistici, inclusiv, la nevoie, orice garanții suplimentare necesare pentru a asigura proporționalitatea în utilizarea acestor tipuri de date.


</Amend>
<Amend>Amendamentul		<NumAm>4</NumAm>

<DocAmend>Propunere de regulament</DocAmend>
<Article>Considerentul 29</Article>
	

	Textul propus de Comisie
	Amendamentul

	(29)	Sursele de date disponibile la nivel național nu pot întotdeauna să surprindă cu acuratețe fenomenele legate de libera circulație a persoanelor în Uniune, accesul persoanelor la servicii transfrontaliere privind evenimentele demografice de stare civilă și exercitarea drepturilor persoanelor de a cumpăra și de a deține proprietăți locative utilizate drept reședință primară, de vacanță și secundară în întreaga Uniune. Există, de asemenea, asimetrii în ceea ce privește fluxurile de migrație bilaterale și dificultăți în ceea ce privește măsurarea grupurilor de populație, de exemplu în rândul migranților, al persoanelor fără adăpost sau al apatrizilor. Prin urmare, schimbul de date în scopul elaborării statisticilor privind populația și migrația și al asigurării calității acestora ar trebui consolidat și considerat încă o sursă de date. Un astfel de schimb consolidat de date poate acoperi o gamă largă de date relevante, de la date care în mod clar nu permit identificarea unităților statistice, fie direct, fie indirect, până la date care ar putea face obiectul cerințelor de confidențialitate a informațiilor statistice. Statele membre ar trebui, în propriul lor interes și în interesul celorlalte state membre, să participe la activitățile de schimb de date, inclusiv la proiectele-pilot de evaluare a soluțiilor inovatoare sigure. Comisia (Eurostat) ar trebui, de asemenea, să instituie o infrastructură sigură pentru a facilita un astfel de schimb de date, asigurând în același timp toate garanțiile necesare.
	(29)	Sursele de date disponibile la nivel național nu pot întotdeauna să surprindă cu acuratețe fenomenele legate de libera circulație a persoanelor în Uniune, accesul persoanelor la servicii transfrontaliere privind evenimentele demografice de stare civilă și exercitarea drepturilor persoanelor de a cumpăra și de a deține proprietăți locative utilizate drept reședință primară, de vacanță și secundară în întreaga Uniune. Există, de asemenea, discrepanțe între fluxurile de migrație bilaterale și dificultăți în măsurarea grupurilor de populație, de exemplu în rândul imigranților, persoanelor fără adăpost sau apatrizilor. Prin urmare, schimbul de date în scopul elaborării statisticilor privind populația și migrația și al asigurării calității acestora ar trebui consolidat și considerat încă o sursă de date. Un astfel de schimb consolidat de date poate acoperi o gamă largă de date relevante, de la date care în mod clar nu permit identificarea unităților statistice, fie direct, fie indirect, până la date care ar putea face obiectul cerințelor de confidențialitate a informațiilor statistice. Statele membre ar trebui, în propriul lor interes și în interesul celorlalte state membre, să participe la activitățile de schimb de date, inclusiv la proiectele-pilot de evaluare a soluțiilor inovatoare sigure. Comisia (Eurostat) ar trebui, de asemenea, să instituie o infrastructură sigură pentru a facilita un astfel de schimb de date, asigurând în același timp toate garanțiile necesare.


</Amend>
<Amend>Amendamentul		<NumAm>5</NumAm>

<DocAmend>Propunere de regulament</DocAmend>
<Article>Considerentul 30</Article>
	

	Textul propus de Comisie
	Amendamentul

	(30)	Atunci când schimbul de date implică prelucrarea de date cu caracter personal în conformitate cu Regulamentul (UE) 2016/679 al Parlamentului European și al Consiliului37 sau cu Regulamentul (UE) 2018/1725, ar trebui să se aplice pe deplin principiile limitării scopului, reducerii la minimum a datelor, limitării stocării și integrității și confidențialității. În special, mecanismele de schimb de date bazate pe tehnologii de protecție a vieții private, concepute special pentru a pune în aplicare aceste principii, ar trebui să fie preferate în detrimentul transmiterii directe a datelor.
	(30)	Atunci când schimbul de date implică prelucrarea de date cu caracter personal în conformitate cu Regulamentul (UE) 2016/679 al Parlamentului European și al Consiliului37 sau cu Regulamentul (UE) 2018/1725, ar trebui să se aplice pe deplin principiile limitării scopului, reducerii la minimum a datelor, limitării stocării și integrității și confidențialității. În special, pentru a transmite date personale, ar trebui folosite numai mecanisme de schimb de date bazate pe tehnologii de protecție a vieții private, concepute special pentru a aplica aceste principii.

	__________________
	__________________

	37 Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) (JO L 119, 4.5.2016, p. 1).
	37 Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) (JO L 119, 4.5.2016, p. 1).


</Amend>
<Amend>Amendamentul		<NumAm>6</NumAm>

<DocAmend>Propunere de regulament</DocAmend>
<Article>Considerentul 30 a (nou)</Article>
	

	Textul propus de Comisie
	Amendamentul

	
	(30a)	Prelucrarea oricăror date în temeiul prezentului regulament trebuie să respecte întru totul garanțiile aferente prelucrării în scopuri statistice oferite la articolul 89 din Regulamentul (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (Regulamentul general privind protecția datelor) și la articolul 13 din RPDUE.


</Amend>
<Amend>Amendamentul		<NumAm>7</NumAm>

<DocAmend>Propunere de regulament</DocAmend>
<Article>Considerentul 33</Article>
	

	Textul propus de Comisie
	Amendamentul

	(33)	Acest regulament nu aduce atingere Regulamentelor (UE) 2016/679 și (UE) 2018/1725 și Directivei 2002/58/CE ale Parlamentului European și ale Consiliului38. În cadrul domeniului lor de aplicare, aceste din urmă regulamente se aplică prelucrării datelor cu caracter personal în temeiul prezentului regulament.
	(33)	Acest regulament nu aduce atingere Regulamentelor (UE) 2016/679 și (UE) 2018/1725 și Directivei 2002/58/CE ale Parlamentului European și ale Consiliului.38 În cadrul domeniului lor de aplicare, aceste din urmă regulamente se aplică prelucrării datelor cu caracter personal în temeiul prezentului regulament. Îndeosebi, pentru producerea de statistici ar trebui să se folosească mai degrabă date anonimizate. Ar trebui prelucrate date pseudonimizate numai în cazul în care statisticile nu pot fi produse prin prelucrarea de date anonimizate.

	__________________
	__________________

	38 Directiva 2002/58/CE a Parlamentului European și a Consiliului din 12 iulie 2002 privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice) (JO L 201, 31.7.2002, p. 37).
	38 Directiva 2002/58/CE a Parlamentului European și a Consiliului din 12 iulie 2002 privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice) (JO L 201, 31.7.2002, p. 37).


</Amend>
<Amend>Amendamentul		<NumAm>8</NumAm>

<DocAmend>Propunere de regulament</DocAmend>
<Article>Considerentul 35</Article>
	

	Textul propus de Comisie
	Amendamentul

	(35)	Pentru a ține seama de tendințele demografice, economice și sociale, precum și de evoluțiile tehnologice, Comisiei ar trebui să i se delege competența de a adopta acte în conformitate cu articolul 290 din TFUE pentru a modifica lista, descrierea, periodicitatea și termenele de referință ale subiectelor detaliate acoperite de statisticile europene privind populația și locuințele; a actualiza periodicitatea și termenele de referință din anexa la prezentul regulament și specificarea informațiilor care trebuie furnizate ad-hoc de către statele membre. Este deosebit de important ca, în cursul lucrărilor sale pregătitoare, Comisia să organizeze consultări corespunzătoare, inclusiv la nivel de experți, și ca respectivele consultări să se desfășoare în conformitate cu principiile stabilite în Acordul interinstituțional privind o mai bună legiferare, adoptat la 13 aprilie 201639. În special, pentru a asigura participarea egală la pregătirea actelor delegate, Parlamentul European și Consiliul primesc toate documentele în același timp cu experții din statele membre, iar experții acestor instituții au acces sistematic la reuniunile grupurilor de experți ale Comisiei însărcinate cu pregătirea actelor delegate.
	(35)	Pentru a ține seama de tendințele demografice, economice și sociale, precum și de evoluțiile tehnologice, Comisiei ar trebui să i se delege competența de a adopta acte în conformitate cu articolul 290 din TFUE pentru a modifica lista, descrierea, periodicitatea și termenele de referință ale subiectelor detaliate acoperite de statisticile europene privind populația și locuințele; pentru a actualiza perioadele și timpii de referință din anexa la prezentul regulament; pentru a întocmi o listă cu tipurile de surse de date care pot fi folosite pentru producerea de statistici și pentru a specifica informațiile care trebuie furnizate ad-hoc de către statele membre. Este deosebit de important ca, în cursul lucrărilor sale pregătitoare, Comisia să organizeze consultări corespunzătoare, inclusiv la nivel de experți, și ca respectivele consultări să se desfășoare în conformitate cu principiile stabilite în Acordul interinstituțional privind o mai bună legiferare, adoptat la 13 aprilie 201639. În special, pentru a asigura participarea egală la pregătirea actelor delegate, Parlamentul European și Consiliul primesc toate documentele în același timp cu experții din statele membre, iar experții acestor instituții au acces sistematic la reuniunile grupurilor de experți ale Comisiei însărcinate cu pregătirea actelor delegate.

	__________________
	__________________

	39 JO L 123, 12.5.2016, p. 1.
	39 JO L 123, 12.5.2016, p. 1.


</Amend>
<Amend>Amendamentul		<NumAm>9</NumAm>

<DocAmend>Propunere de regulament</DocAmend>
<Article>Articolul 2 – paragraful 1 – punctul 8 a (nou)</Article>
	

	Textul propus de Comisie
	Amendamentul

	
	(8a)	„grupuri de populație greu de contactat” înseamnă grupuri de persoane în cazul cărora există o barieră reală sau percepută care îngreunează includerea lor deplină și reprezentativă în datele statistice colectate;


</Amend>
<Amend>Amendamentul		<NumAm>10</NumAm>

<DocAmend>Propunere de regulament</DocAmend>
<Article>Articolul 9 – alineatul 5 a (nou)</Article>
	

	Textul propus de Comisie
	Amendamentul

	
	5a.	Comisia este împuternicită să adopte acte delegate pentru a completa prezentul regulament în conformitate cu articolul 17 întocmind o listă cu tipuri de surse de date în sensul alineatului (1) litera (c) de la prezentul articol. Actele delegate se adoptă cu cel puțin 12 luni înainte de a începe folosirea surselor de date relevante. Prin urmare, aceste acte delegate nu le impun statelor membre cerințe care pot fi îndeplinite numai prin colectarea directă de date de la persoane, nici sarcini care intră în domeniul de aplicare al Regulamentului (UE) 2019/1700. În plus, niciun act delegat nu le impune statelor membre să colecteze sau să analizeze anumite categorii speciale de date personale, astfel cum sunt definite la articolul 9 din Regulamentul (UE) 2016/679.


</Amend>
<Amend>Amendamentul		<NumAm>11</NumAm>

<DocAmend>Propunere de regulament</DocAmend>
<Article>Articolul 12 – alineatul 2 – litera f</Article>
	

	Textul propus de Comisie
	Amendamentul

	(f)	a reduce asimetriile fluxurilor de migrație;
	(f)	a evita posibilele riscuri de numărătoare dublă și a asigura o mai bună comparabilitate a fluxurilor migratorii;


</Amend>
<Amend>Amendamentul		<NumAm>12</NumAm>

<DocAmend>Propunere de regulament</DocAmend>
<Article>Articolul 13 – alineatul 3 – litera b</Article>
	

	Textul propus de Comisie
	Amendamentul

	(b)	să se bazeze, de preferință, pe tehnologii de protecție a vieții private, concepute special pentru a pune în aplicare principiile prevăzute de Regulamentele (UE) 2016/679 și (UE) 2018/1725, în special în ceea ce privește limitarea scopului, reducerea la minimum a datelor, perioadele de stocare limitate, integritatea și confidențialitatea;
	(b)	să se bazeze pe tehnologii de protecție a vieții private, concepute special pentru a pune în aplicare principiile prevăzute de Regulamentele (UE) 2016/679 și (UE) 2018/1725, în special în ceea ce privește limitarea scopului, reducerea la minimum a datelor, perioadele de stocare limitate, integritatea și confidențialitatea;


</Amend>
<Amend>Amendamentul		<NumAm>13</NumAm>

<DocAmend>Propunere de regulament</DocAmend>
<Article>Articolul 14 – alineatul 1 – litera d</Article>
	

	Textul propus de Comisie
	Amendamentul

	(d)	reducerea asimetriilor fluxurilor de migrație;
	(d)	a evita posibilele riscuri de numărătoare dublă și a asigura o mai bună comparabilitate a fluxurilor migratorii;


</Amend>
<Amend>Amendamentul		<NumAm>14</NumAm>

<DocAmend>Propunere de regulament</DocAmend>
<Article>Articolul 20 – paragraful 1 – punctul 3 a (nou)</Article>
<DocAmend2>Regulamentul (CE) nr. 862/2007</DocAmend2>
<Article2>Articolul 2 – alineatul 1 – litera d</Article2>
	

	Textul propus de Comisie
	Amendamentul

	
	(3a)	la articolul 2 alineatul (1), litera (d) se înlocuiește cu următorul text: „cetățenie” înseamnă cetățenie potrivit definiției de la articolul 2 punctul 1 din Regulamentul (UE) nr. XXXX/2023 al Parlamentului European și al Consiliului.+

	
	__________________

	
	+ JO: a se introduce în text numărul regulamentului menționat în documentul PE-CONS (2023/0008(COD)) și a se introduce numărul, data, titlul și referințele de publicare în JO ale respectivului regulament în nota de subsol”.


</Amend>

</RepeatBlock-Amend>

